129 Extendere

Extendere. Deus extendit manum suam homini.

Primo, ad docendum ignarum sicut sol radium ad illuminandum, Ysai. 65[:2]: Extendi *manus meas tota die ad* <oppositum> *[populum]* non credentem.

Secundo, ad reuocandum deuium, Prou. 1[:24]: *Extendi manum meam*, scilicet, in cruce, *et non fuit qui aspiceret.*

Tercio, ad faciendum miracula, sicut arbor dilatat ramos, Act. 4[:29-30]: *Da servis tuis* *loqui cum fiducia* *in eo quod extendas manum tuam ad* sanandum *sanitates.*

Quarto, ad beneficia largiendum sicut diues pauperi, Matt. 20[:34]: *Iesus autem misertus*, extendit manum suam, *tetigit* et mundauit.

Quinto, ad premiandum bonos et puniendum malos, Psal. [54:21]: *Extendit manum suam in retribuendo.* Exod. 15[:12]: *Extendisti manum tuam, et devoravit eos terra*. Jer. 15[:6]: *Extendam manum super te, et interficiam te*.